Șoferul elvețian autointitulat „nepotul lui Dracula” a fost arestat preventiv. „S-a îndreptat cu viteză de 160-180 printre mașini”
Tânărul de 19 ani care se declară urmașul lui Dracula și care a furat o mașină din Făgăraș, s-a urcat drogat la volan și a provocat două accidente, totul în condițiile în care nu avea permis, va petrece următoarele 30 de zile în spatele gratiilor. El a rănit trei oameni și a distrus cinci mașini. Este de asemenea anchetă și la Inspectoratul de Poliție Sibiu, după ce agenții au urmărit mașina condusă de elvețian iar mai mulți șoferi au acuzat că au fost opriți de polițiști și folosiți drept scuturi umane pentru capturarea individului.